text: अगर सीबीआई के स्पेशल डायरेक्टर राकेश अस्थाना की बात करें तो वह सीबीआई में स्पेशल इनवेस्टिगेशन टीम (SIT) का नेतृत्व कर रहे थे. सीबीआई की एसआईटी के हवाले न केवल हवाला और मनी लॉन्ड्रिंग में फंसे मीट कारोबारी मोइन कुरैशी का केस था, बल्कि यह टीम बैंक घोटाले के आरोपी और भगोड़े विजय माल्या के केस की भी छानबीन कर रही थी. इसके अलावा रॉबर्ट वाड्रा, हरियाणा में जमीन आवंटन घोटाला, सहित एयरसेल-मैक्सिस घोटाले में फंसे पी चिदंबरम और उनके बेटे के खिलाफ जांच का मामला राकेश अस्थाना ही देख रहे थे.